ദശരഥ വേഷം അഭിനയിച്ച നടന് സ്റ്റേജില് കുഴഞ്ഞു വീണു അഭിനയമെന്ന് കരുതി കയ്യടിച്ച് പ്രേക്ഷകര് ഒടുവില് മരണം ലക്നൗ : സ്റ്റേജില് ദശരഥ വേഷം അഭിനയിക്കുന്നതിനിടെ ഹൃദയാഘാതം വന്ന് അറുപത്തിരണ്ടുകാരന് മരിച്ചു. ഉത്തര്പ്രദേശിലെ ഹസന്പൂരിലാണ് സംഭവം. ശ്രീരാമനോട് 14 വര്ഷത്തെ വനവാസം അനുഷ്ഠിക്കാന് ഉത്തരവിടുന്ന സംഭാഷണം പറഞ്ഞതിന് പിന്നാലെ ഇയാള് സ്റ്റേജില് കുഴഞ്ഞു വീഴുകയായിരുന്നു. അഭിനയിക്കുകയാണെന്ന് കരുതി സദസ് കയ്യടിച്ചു പ്രോത്സാഹിപ്പിച്ചു. എന്നാല് കുറച്ചുനേരം കഴിഞ്ഞു എഴുന്നേല്ക്കാതെ വന്നതോടെയാണ് മരണം സംഭവിച്ച കാര്യം അറിയുന്നത്. എന്താണ് സംഭവിക്കുന്നത് എന്ന് പെട്ടെന്ന് മനസിലാക്കാന് സാധിച്ചില്ലെന്ന് രാംലീല സമിതി പ്രസിഡന്റ് സഞ്ജയ് സിങ് ഗാന്ധി പറയുന്നു. അഭിനയജീവിതത്തില് മികച്ച വേഷം കൈകാര്യം ചെയ്യുകയാണ് എന്നാണ് സദസ് കരുതിയത്. അതിനിടെ അദ്ദേഹത്തിന് ഹൃദയാഘാതം സംഭവിക്കുകയായിരുന്നുവെന്ന് സഞ്ജയ് സിങ് ഗാന്ധി പറഞ്ഞു. ഉടന് തന്നെ ആശുപത്രിയില് എത്തിച്ചെങ്കിലും ജീവന് രക്ഷിക്കാന് സാധിച്ചില്ല. കഴിഞ്ഞ 20 വര്ഷങ്ങളായി ദശരഥന്റെ വേഷം കൈകാര്യം ചെയ്യുന്നത് ഇദ്ദേഹമായിരുന്നു. Tags